PREVOD

SPORAZUM O SODELOVANJU

med Evropsko unijo in Švicarsko konfederacijo o sodelovanju Švicarske konfederacije v svetovalni misiji Evropske unije za reformo sektorja civilne varnosti v Ukrajini (EUAM Ukraine)

EVROPSKA UNIJA (v nadaljnjem besedilu: EU ali Unija)

na eni strani ter

ŠVICARSKA KONFEDERACIJA

na drugi strani

(v nadaljnjem besedilu: pogodbenici) STA SE –

OB UPOŠTEVANJU:

Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1),

Sklepa Političnega in varnostnega odbora (SZVP) 2015/956 z dne 17. junija 2015 o ustanovitvi odbora prispevajočih držav za svetovalno misijo Evropske unije za reformo sektorja civilne varnosti v Ukrajini (EUAM Ukraine) (EUAM Ukraine 1/2015) (2),

Sklepa Političnega in varnostnega odbora (SZVP) 2015/1965 z dne 27. oktobra 2015 o sprejetju prispevka Švice k svetovalni misiji Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/4/2015) (3),

Sporazuma med Evropsko unijo in Ukrajino o statusu svetovalne misije Evropske unije za reformo sektorja civilne varnosti (EUAM Ukraine) (4) (v nadaljnjem besedilu: Sporazum o statusu misije) –

DOGOVORILI O NASLEDNJEM:

Člen 1

Sodelovanje v misiji

1. Švicarska konfederacija sodeluje v svetovalni misiji Evropske unije za reformo sektorja civilne varnosti v Ukrajini (EUAM Ukraine) (v nadaljnjem besedilu: misija EUAM Ukraine) v skladu s Sklepoma Sveta 2014/486/SZVP in vseh drugih sklepov, s katerimi Svet Evropske unije sklene, da bo podaljšal misijo EUAM Ukraine, kakor tudi v skladu s tem sporazumom in vsemi potrebnimi dogovori o izvajanju na podlagi člena 6 tega sporazuma.

2. Prispevek Švicarske konfederacije k misiji EUAM Ukraine ne posega v avtonomijo odločanja Unije. Unija Švicarsko konfederacijo pravočasno obvesti o kakršni koli spremembi misije EUAM Ukraine in zlasti dokumentov iz odstavka 3.

3. Švicarska konfederacija poskrbi, da švicarsko osebje, ki sodeluje v misiji EUAM Ukraine, opravlja svoje naloge v skladu s:

Sklepom 2014/486/SZVP in poznejšimi spremembami tega sklepa;

4. Osebje, ki ga Švicarska konfederacija dodeli misiji, pri opravljanju svojih nalog in pri svojem ravnanju upošteva zgolj interese misije EUAM Ukraine.

5. Švicarska konfederacija pravočasno obvesti vodjo misije o kakršni koli spremembi glede svojega sodelovanja v misiji in prispevka k njej.

Člen 2

Status osebja

1. Status osebja, ki ga Švicarska konfederacija dodeli misiji EUAM Ukraine, ureja Sporazum o statusu misije.

2. Brez poseganja v Sporazum o statusu misije je Švicarska konfederacija pristojna za svoje osebje, ki sodeluje v misiji EUAM Ukraine.

3. Švicarska konfederacija je pristojna za obravnavo vseh zahtevkov v zvezi s sodelovanjem v misiji EUAM Ukraine, ki jih vloži njeno osebje ali se nanj nanašajo. Švicarska konfederacija je pristojna za uvedbo kakršnih koli ukrepov zoper svoje osebje, zlasti za vlaganje tožb ali uvedbo disciplinskih postopkov, v skladu s svojimi zakoni in predpisi.

4. Pogodbenici se dogovorita, da opustita vse morebitne zahtevke, razen pogodbenih zahtevkov, do druge pogodbenice zaradi škode, izgube ali uničenja sredstev, ki pripadajo kateri koli pogodbenici ali jih ta uporablja, do katerega pride pri opravljanju njunih nalog v povezavi z dejavnostmi v okviru tega sporazuma, razen v primeru hude malomarnosti ali namerne kršitve.

5. Švicarska konfederacija se zavezuje, da bo ob podpisu tega sporazuma dala izjavo o opustitvi zahtevkov do vseh držav, ki sodelujejo v misiji EUAM Ukraine.

6. Unija se zavezuje, da bo ob podpisu tega sporazuma zagotovila predložitev izjav držav članic o opustitvi zahtevkov v zvezi s sodelovanjem Švicarske konfederacije v misiji EUAM Ukraine.

Člen 3

Tajni podatki

V okviru misije EUAM Ukraine se uporablja Sporazum med Švicarsko konfederacijo in Evropsko unijo o varnostnih postopkih za izmenjavo zaupnih informacij (5).

Člen 4

Struktura poveljevanja

1. Švicarsko osebje, ki sodeluje v misiji EUAM Ukraine, ostane pod vsestranskim poveljstvom svojih nacionalnih organov.

2. Nacionalni organi prenesejo operativno in taktično poveljevanje nad svojim osebjem na poveljnika civilnih operacij EU.

3. Poveljnik civilnih operacij EU prevzame odgovornost za misijo EUAM Ukraine ter v zvezi z misijo izvaja poveljevanje in nadzor na strateški ravni.

4. Vodja misije prevzame odgovornost za misijo EUAM Ukraine ter v zvezi z misijo izvaja poveljevanje in nadzor.

5. Vodja misije vodi misijo EUAM Ukraine in zagotavlja njeno vsakodnevno upravljanje.

6. Švicarska konfederacija ima pri vsakodnevnem upravljanju misije enake pravice in obveznosti kot sodelujoče države članice EU v skladu s pravnimi instrumenti iz člena 1.

7. Vodja misije je odgovoren za disciplinski nadzor nad osebjem misije EUAM Ukraine. Morebitne disciplinske ukrepe sprejme pristojni švicarski nacionalni organ.

8. Švicarska konfederacija določi točko za stike nacionalnega kontingenta, ki zastopa njen nacionalni kontingent v misiji EUAM Ukraine. Točka za stike nacionalnega kontingenta poroča vodji misije o nacionalnih zadevah in je odgovorna za vsakodnevno disciplino kontingenta.

9. Unija sprejme sklep o zaključku misije EUAM Ukraine po posvetovanju s Švicarsko konfederacijo, če slednja na dan zaključka misije EUAM Ukraine še vedno prispeva k tej misiji.

10. Poveljnik misije EU lahko po posvetovanju s Švicarsko konfederacijo kadar koli zahteva umik prispevka Švicarske konfederacije.

Člen 5

Finančni vidiki

1. Brez poseganja v odstavek 3 Švicarska konfederacija prevzame kritje vseh stroškov, povezanih z njenim sodelovanjem v misiji EUAM Ukraine.

2. V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka misija, Švicarska konfederacija, če je ugotovljena njena odgovornost, plača odškodnino pod pogoji, predvidenimi v sporazumu o statusu misije.

3. Unija Švicarsko konfederacijo oprosti vseh finančnih prispevkov k proračunu za delovanje misije EUAM Ukraine.

Člen 6

Dogovori o izvajanju sporazuma

Ustrezni organi pogodbenic sklenejo vse potrebne tehnične in upravne dogovore za izvajanje tega sporazuma.

Člen 7

Neizpolnjevanje obveznosti

Če ena od pogodbenic ne izpolni svojih obveznosti iz tega sporazuma, ima druga pogodbenica pravico odpovedati ta sporazum z enomesečnim odpovednim rokom.

Člen 8

Reševanje sporov

Spori v zvezi z razlago ali uporabo tega sporazuma se med pogodbenicama rešujejo po diplomatski poti.

Člen 9

Začetek veljavnosti in prenehanje

1. Ta sporazum začne veljati prvi dan prvega meseca po tem, ko se pogodbenici uradno obvestita o zaključku za to potrebnih notranjih postopkov.

2. Ta sporazum se začasno uporablja od datuma podpisa.

3. Ta sporazum velja ves čas trajanja prispevka Švicarske konfederacije k misiji.

4. Vsaka pogodbenica lahko ta sporazum odpove s pisnim uradnim obvestilom drugi pogodbenici. Odpoved začne učinkovati tri mesece po prejemu uradnega obvestila.

(1) ULEU L 217, 23.7.2014, str. 42.

(2) ULEU L 156, 20.6.2015, str. 21.

(3) ULEU L 287, 31.10.2015, str. 67.

(4) ULEU L 334, 21.11.2014, str. 3.

(5) ULEU L 181, 10.7.2008, str. 58.

BESEDILO IZJAV

Besedilo za države članice EU:

Države članice EU, ki uporabljajo Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine), si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Švicarske konfederacije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru misije EUAM Ukraine, če je takšno telesno poškodbo, smrt, škodo ali izgubo:

— povzročilo osebje iz Švicarske konfederacije pri opravljanju svojih nalog v povezavi z misijo EUAM Ukraine, razen v primeru hude malomarnosti ali namerne kršitve, ali

— povzročila uporaba kakršnih koli sredstev, ki pripadajo Švicarski konfederaciji, pod pogojem, da so bila ta sredstva uporabljena v povezavi z misijo, razen v primeru hude malomarnosti ali namerne kršitve osebja misije EU iz Švicarske konfederacije pri uporabi teh sredstev.

Besedilo za Švicarsko konfederacijo:

Švicarska konfederacija, ki uporablja Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine), si bo prizadevala, kolikor to dopušča njen notranji pravni sistem, v čim večji meri opustiti odškodninske zahtevke do katere koli druge države, sodelujoče v misiji EUAM Ukraine, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru misije EU, če je takšno telesno poškodbo, smrt, škodo ali izgubo:

— povzročilo osebje pri opravljanju svojih nalog v povezavi z misijo EUAM Ukraine, razen v primeru hude malomarnosti ali namerne kršitve, ali